Sziveri János (Muzslya, 1954. március 25. – Budapest, 1990. február 1.) Sinkó-díjas (1978) magyar költő.

Élete 

Édesapja Sziveri János elektromechanikus volt, édesanyja Selymesi Mária (született Lukácsfalván) kántor volt a muzslyai Kistemplomban.

Ifjú Sziveri János Muzslyán született; ott a Szervó Mihály általános iskolába járt.

Mostarban és Nagybecskereken járt középiskolába, majd Újvidéken tanult az egyetem bölcsészettudományi karán a magyar nyelv és irodalmi tanszéken. 1980-83-ban az Új Symposion c. folyóiratot szerkesztette. 1985-ben került a Szabadkai Népszínházhoz dramaturgnak. Szájbarágás című verseskötetéért 1988-ban neki ítélték a Vajdasági Írószövetség évi díját. 

Emlékének ápolására barátai a magyar irodalom legjobb teljesítményeinek támogatására Sziveri János-díjat alapítottak (1992). 1993-ban, Muzslán alakult meg a Sziveri János szellemiségét őrző Sziveri János Művészeti Színpad. A Duna Televízió portréfilmet készített róla: "Sziveri János voltam, ez volt büntetésem" (1997) címmel, Kécza András rendezésében. Az Újvidéki Színház az azonos című poémájából készült Szelídítések c. előadást 2000-ben mutatta be.

Művei 

 Szabadgyakorlatok (versek, Újvidék, Forum, 1977)
 Hidegpróba (versek, Újvidék, Forum, 1981)
 Penge (Jovan Zivlak válogatott verseinek fordítása, Újvidék, Forum, 1984)
 Madách-kommentárok; Shakespeare-kommentárok (szerk. társszerkesztőkkel, szerb, magyar és angol nyelven Szabadka, 1986)
Ács József. Az ész határain belül (Herceg Jánossal és Sava Stepanovval közösen, Újvidék, Forum, 1986)
 Dia-dalok (versek, Újvidék, Újvidéki Íróközösség, 1987)
 Szájbarágás (versek, Budapest, Szépirodalmi, 1988)
 Mi szél hozott? (versek, Budapest, Szépirodalmi, 1989)
 Bábel (versek, Budapest, Szépirodalmi, 1990)
 Magánterület (versek, Budapest, Szépirodalmi, 1990)
 Sziveri János minden verse (Budapest, Kortárs, 1994 )
 Sziveri János művei (Reményi József Tamás szerkesztésében, Budapest, Gondolat, 2011)
 Pasztorál. Verseskötet CD-melléklettel (Zenta, Vajdasági Magyar Művelődési Intézet, 2014)
A szélherceg. Válogatott versek; vál., szerk. Terék Anna, Melhardt Gergő; Kertész Imre Intézet–KKETTK, Bp., 2020

Irodalom 

 Bognár Antal: A művektől a számvetésig. A Sinkó-díjas Sziveri Jánosról (Magyar Szó, 1978. június 3.)
 A forrásvizek barbársága. Beszélgetés Sziveri Jánossal. Riporter Keresztury Tibor (Alföld, 1989. 11. sz.)
 Marno János: Sziveri János újabb könyveiről (Alföld, 1989. 11. sz.);
 Füzi László: Sziveri Kecskeméten (Forrás, 1990. 6. sz.)
 Kontra Ferenc: Sziveri Jánosra emlékezve (Kritika, 1990. 4. sz.)
 Mák Ferenc: Sziveri Jánosról (Forrás, 1990. 6. sz.)
 Tolnai Ottó: Sziveri János (Forrás, 1990. 6. sz.)
 Kukorelly Endre – Radics Viktória – Kőrössi P. József: Sziveri János (Magyar Napló, 1990. 6. sz.)
 Zalán Tibor: János volt, pannóniai (Élet és Irodalom 1990. 6. sz.)
 Toldi Éva: In memoriam Sziveri János (Híd, 1990. 2. sz.)
 Pályi András: Sziveri Jánosról (Orpheus, 1991. 1. sz.)
  Losoncz Alpár: Nullazuhatagok
 Lábadi Zsombor: A lebegés iróniája. Sziveri-szinopszis; Vajdasági Magyar Felsőoktatási Kollégium, Újvidék, 2008 (Opus könyvek)
 Barbár imák költője Sziveri János. Tanulmányok, kritikák, esszék Sziveri Jánosról; szerk. Reményi József Tamás; Kortárs, Bp., 2000 
 Csányi Erzsébet: Lírai szövegmezők. Vajdasági magyar versterek, kultúraközi kontextusok; Vojvodanska akademije nauka i umetnosti, Novi Sad, 2010 (Élő történelem sorozat)
 Pollágh Péter: Sziveri János kelenföldi gömbje (Magyar Hírlap, 2013. július 27.)
Carbonaro: Ha polip szuszog Kolozsvárott 1. A Sziveri beszélgetőkönyv 21 története, amelyet Szőcs Géza azért mesélt Sziveri Jánosnak, hogy elvonja barátja figyelmét a gyászos gondolatokról élete utolsó hónapjaiban; Méry Ratio, Somorja, 2013
Bal-kánon. Tanulmányok Sziveri János műveiről; Vajdasági Magyar Felsőoktatási Kollégium, Újvidék, 2015
Csányi Erzsébet: Vajdasági diptichon. Sziveri János és Fenyvesi Ottó műveiről; Művészetek Háza, Veszprém, 2021 (Vár ucca műhely könyvek)

Jegyzetek

Külső hivatkozások 

 Sziveri János költő háza, Temerin, Szerbia
 Sziveri János voltam, ez volt a büntetésem... A film az imdb.com oldalán
  Áttöretlenül -- Sziveri János verseiről
 A 24. JAK-táborban Sziveri János költészetéről beszélgetett Balázs Attila, Keresztury Tibor, Kollár Árpád, Nemes Z. Márió és Reményi József Tamás., irodalmijelen.hu
 Hatvan éve született Sziveri János  mno.hu, 2014. március 25.

Magyar költők
Vajdasági magyarok
1954-ben született személyek
1990-ben elhunyt személyek
Vajdasági magyar költők, írók